
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1029 

21 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση και Λειτουργία Β' Κύκλου Σπουδών στα ΤΕΕ του 
ΟΑΕΔ και Συμπληρωματικός καθορισμός Τομέων 

και Ειδικοτήτων. 1 

Ρύθμιση εκτάσεων κτήματος Λιθωτού Νομού Κιλκίς.... 2 

Ρύθμιση εκτάσεων συνοικισμού "Άνω Γραμματικού" Νο¬ 
μού Πέλλας. 3 


ΑΠΟΦΑΣΕΙ Σ 

Αριθ. 40020 (1) 

Ίδρυση και Λειτουργία Β' Κύκλου Σπουδών στα ΤΕΕ του 
ΟΑΕΔ και Συμπληρωματικός καθορισμός Τομέων και 
Ειδικοτήτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

Α) Τις διατάξεις της υπ’ αριθμ. Υ1 /10.3.2004 απόφασης 
του Πρωθυπουργού «Μεταβολή τίτλων Υπουργείων και κα¬ 
θορισμός της σειράς τάξης των Υπουργείων» (Φ.Ε.Κ. 
513/Β/10.3.2004). 

Β) Τις διατάξεις του άρθρου 11 του ν.δ. 212/1969 "Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού", (Φ.Ε.Κ. 112/Α/14.6.1969), σε 
συνδυασμό με τις διατάξεις του β.δ. 405/71 "Περί οργανώ- 
σεως, συγκροτήσεως και λειτουργίας των υπηρεσιών του 
ΟΑΕΔ", (Φ.Ε.Κ. 123/Α/21.6.1971) καιτου ν. 2956/2001 "Ανα¬ 
διάρθρωση ΟΑΕΔ και άλλες διατάξεις" (ΦΕΚ 258/Α/ 
6 . 11 . 2001 ). 

Γ) Τις διατάξεις του π.δ. 368/1989 «Οργανισμός Υπουρ¬ 
γείου Εργασίας» (Φ.Ε.Κ.163/Α/16.6.1989) και του ν.δ. 
372/1995 "μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας" (ΦΕΚ 
201/Α/14.9.1995). 

Δ) Τις διατάξεις του από 3/6.6.1952 β.δ. "Περί εκπαιδεύ- 
σεως μαθητών - τεχνιτών" (Φ.Ε.Κ. 157/Α/6.6.1952). 

Ε) Τις διατάξεις των άρθρων 2 και 6 του ν. 2640/1998, 
"Δευτεροβάθμια τεχνική-επαγγελματική εκπαίδευση και 


άλλες διατάξεις" (Φ.Ε.Κ. 206/Α/3.9.1998), όπως τροποποι¬ 
ήθηκε από τις διατάξεις του άρθρου 17 του ν. 2874/ 2000, 
Προώθηση της απασχόλησης και άλλες διατάξεις" (Φ.Ε.Κ. 
286/Α/29.12.2000). 

ΣΤ) Τις διατάξεις των υπ’ αριθμ. 40007/15.1.2002 κοινών 
υπουργικών αποφάσεων των Υπουργών Οικονομίας και Οι¬ 
κονομικών, Εθνικής Παιδείας και Θρησκευμάτων και Εργα¬ 
σίας και Κοινωνικών Ασφαλίσεων, "Ίδρυση και λειτουργία Β' 
Κύκλου Σπουδών στα Τ.Ε.Ε του ΟΑΕΔ", (ΦΕΚ 57/Β/24.1. 
2002), τις διατάξεις της 40211/8.11.2002 "Ίδρυση και Λει¬ 
τουργία Τ.Ε.Ε Β' Κύκλου Σπουδών του ΟΑΕΔ και συμπληρω¬ 
ματικός καθορισμός Τομέων και Ειδικοτήτων" (ΦΕΚ 
1480/Β/26.11.2002) και 40028/18.2.2004 «Λειτουργία Β' Κύ¬ 
κλου Σπουδών στα ΤΕΕ του ΟΑΕΔ και συμπληρωματικό κα¬ 
θορισμό Τομέων και ειδικοτήτων» (ΦΕΚ 396/Β/27.2.2004). 

Ζ) Τις διατάξεις της παραγρ. 3 του άρθρου 22 του ν. 
2362/1995, "Περί Δημοσίου Λογιστικού Ελέγχου των δαπα¬ 
νών του Κράτους και άλλες διατάξεις (Φ.Ε.Κ.247/Α/1995) 

Η) Την υπ’ αριθμ. 14650/Δ10Ε85/17.3.2004 κοινή απόφα¬ 
ση Πρωθυπουργού και Υπουργού Οικονομίας και Οικονο¬ 
μικών, "Καθορισμός αρμοδιοτήτων των Υφυπουργών Οικο¬ 
νομίας & Οικονομικών", (Φ.Ε.Κ 519/Β/17.3.2004). 

Ο) Τη σχετική απόφαση του Δ.Σ. του ΟΑΕΔ (απόφαση 
3154/47/30.11.2004, έγγραφα Β 131189/2004, Β 100736/ 
2005 και Β 102083/2005). 

I) Από την απόφαση αυτή, προκαλείται δαπάνη σε βάρος 
του προϋπολογισμού του Ο.Α.Ε.Δ., ύψους 1.420.000 Ευρώ 
περίπου για το οικονομικό έτος 2005 και 2.130.000 Ευρώ 
περίπου για καθένα από τα επόμενα έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Ο.Α.Ε.Δ για τα έτη 2004 ύψους 
534.750 Ευρώ και 2005 ύψους 1069500 Ευρώ με τα στοι¬ 
χεία Κ.Α 0261,0267, 05414, 0551,0831, 0832, 0834, 0841, 
0842, 0845, 0887. 

Οι δαπάνες για τα έτη 2006,2007 και 2008 θα εγγραφούν 
στις πιστώσεις των προϋπολογισμών των αντιστοίχων οι¬ 
κονομικών ετών, στους ίδιους κωδικούς. Οι παραπάνω δα¬ 
πάνες θα ενταχθούν στη χρηματοδότηση κατά 75% από το 
Ευρωπαϊκό Κοινωνικό Ταμείο στα πλαίσια του ΕΠΕΑΕΚ, 
αποφασίζουμε, 

Α) Εγκρίνουμε την ίδρυση και λειτουργία Β' Κύκλου Σπου¬ 
δών από το σχολικό έτος 2004-2005 στα κάτωθι ΤΕΕ του ΟΑ¬ 
ΕΔ με τους αντίστοιχους τομείς και ειδικότητες ως εξής: 

1. Τεχνικό και Επαγγελματικό Εκπαιδευτήριο (ΤΕΕ) 
ΑΓΙΩΝ ΑΝΑΡΓΥΡΩΝ θα λειτουργήσει η ειδικότητα Ηλε¬ 
κτρονικός Υπολογιστικών Συστημάτων και Δικτύων του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ηλεκτρονικού Τομέα, καθώς και η ειδικότητα Μηχανών και 
Συστημάτων Αυτοκινήτου του Μηχανολογικού Τομέα. 

2. Τεχνικό και Επαγγελματικό Εκπαιδευτήριο (ΤΕΕ) ΠΑΛ- 
ΛΗΝΗΣ θα λειτουργήσει η ειδικότητα Υποστήριξη Συστη¬ 
μάτων - Εφαρμογών και Δικτύων Υπολογιστών του Τομέα 
Πληροφορικής - Δικτύων Η/Υ. 

3. Τεχνικό και Επαγγελματικό Εκπαιδευτήριο (ΤΕΕ) ΚΕΡ¬ 
ΚΥΡΑΣ θα λειτουργήσει η ειδικότητα Συντηρητών Κεντρι¬ 
κής Θέρμανσης του Μηχανολογικού Τομέα. 

4. Τεχνικό και Επαγγελματικό Εκπαιδευτήριο (ΤΕΕ) ΧΑ¬ 
ΝΙΩΝ θα λειτουργήσουν οι ειδικότητες Συντηρητών Κε¬ 
ντρικής θέρμανσης και Μηχανών και Συστημάτων Αυτοκι¬ 
νήτου του Μηχανολογικού Τομέα. 

5. Τεχνικό και Επαγγελματικό Εκπαιδευτήριο (ΤΕΕ) ΛΑΚ- 
ΚΙΑΣ θα λειτουργήσει η ειδικότητα Συντηρητών Κεντρικής 
Θέρμανσης του Μηχανολογικού Τομέα, καθώς και η ειδι¬ 
κότητα Υποστήριξη Συστημάτων - Εφαρμογών και Δικτύων 
Υπολογιστών του Τομέα Πληροφορικής - Δικτύων Η/Υ. 

Β) Εγκρίνουμε την λειτουργία επί πλέον Τομέων και Ειδι¬ 
κοτήτων για το σχολικό έτος 2004 - 2005 στα κάτωθι ΤΕΕ Β' 
Κύκλου του ΟΑΕΔ, τα οποία έχουν ήδη ιδρυθεί και λειτούρ¬ 
γησαν κατά τα προηγούμενα σχολικά έτη, ως εξής: 

1. Τεχνικό και Επαγγελματικό Εκπαιδευτήριο (ΤΕΕ) Ν. ΗΡΑ¬ 
ΚΛΕΙΟΥ ΑΤΤΙΚΗΣ θα λειτουργήσει επί πλέον η ειδικότητα της 
Κομμωτικής Τέχνης του Τομέα Αισθητικής - Κομμωτικής. 

2. Τεχνικό και Επαγγελματικό Εκπαιδευτήριο (ΤΕΕ) ΡΟ¬ 
ΔΟΥ θα λειτουργήσει επί πλέον η ειδικότητα Συντηρητών 
Κεντρικής Θέρμανσης του Μηχανολογικού Τομέα. 

3. Τεχνικό και Επαγγελματικό Εκπαιδευτήριο (ΤΕΕ) ΜΥ¬ 
ΤΙΛΗΝΗΣ θα λειτουργήσει επί πλέον η ειδικότητα Συντη¬ 
ρητών Κεντρικής Θέρμανσης του Μηχανολογικού Τομέα, 
καθώς και η ειδικότητα Εγκαταστάσεων Κτιρίων & Βιομη¬ 
χανικών Χώρων του Ηλεκτρολογικού Τομέα. 

4. Τεχνικό και Επαγγελματικό Εκπαιδευτήριο (ΤΕΕ) ΠΤΟ- 
ΛΕΜΑΙΔΑΣ, θα λειτουργήσει επί πλέον η ειδικότητα Μηχα¬ 
νών και Συστημάτων Αυτοκινήτου του Μηχανολογικού Το¬ 
μέα. 

5. Τεχνικό και Επαγγελματικό Εκπαιδευτήριο (ΤΕΕ) ΦΛΩ¬ 
ΡΙΝΑΣ θα λειτουργήσει επί πλέον η ειδικότητα της Κομμω¬ 
τικής Τέχνης του Τομέα Αισθητικής - Κομμωτικής, καθώς 
και η ειδικότητα Υπαλλήλων Οικονομικών Υπηρεσιών του 
Τομέα Οικονομίας - Διοίκησης. 

6. Τεχνικό και Επαγγελματικό Εκπαιδευτήριο (ΤΕΕ) ΚΙΛΚΙΣ 
θα λειτουργήσει επί πλέον η ειδικότητα Συντηρητών Κεντρικής 
Θέρμανσης του Μηχανολογικού Τομέα, καθώς καιη ειδικότη¬ 
τα Υποστήριξη Συστημάτων - Εφαρμογών και Δικτύων Υπολο¬ 
γιστών του Τομέα Πληροφορικής - Δικτύων Η/Υ. 

7. Τεχνικό και Επαγγελματικό Εκπαιδευτήριο (ΤΕΕ) ΚΟ¬ 
ΖΑΝΗΣ θα λειτουργήσει επί πλέον η ειδικότητα Συντηρη¬ 
τών Κεντρικής Θέρμανσης του Μηχανολογικού Τομέα. 

8. Τεχνικό και Επαγγελματικό Εκπαιδευτήριο (ΤΕΕ) ΣΕΡ¬ 
ΡΩΝ θα λειτουργήσει επί πλέον η ειδικότητα Υποστήριξη 
Συστημάτων - Εφαρμογών και Δικτύων Υπολογιστών του 
Τομέα Πληροφορικής - Δικτύων Η/Υ. 

9. Τεχνικό και Επαγγελματικό Εκπαιδευτήριο (ΤΕΕ) ΑΡ¬ 
ΤΑΣ θα λειτουργήσει επί πλέον η ειδικότητα Υποστήριξη 
Συστημάτων - Εφαρμογών και Δικτύων Υπολογιστών του 
Τομέα Πληροφορικής - Δικτύων Η/Υ, καθώς και η ειδικότη¬ 
τα Υπαλλήλων Οικονομικών Υπηρεσιών του Τομέα Οικονο¬ 
μίας - Διοίκησης. 

10. Τεχνικό και Επαγγελματικό Εκπαιδευτήριο (ΤΕΕ) ΙΩ- 
ΑΝΝΙΝΩΝ θα λειτουργήσει η ειδικότητα Αργυροχρυσο- 
χοΐας του Τομέα Εφαρμοσμένων Τεχνών. 


11. Τεχνικό και Επαγγελματικό Εκπαιδευτήριο (ΤΕΕ) ΛΑ¬ 
ΜΙΑΣ, θα λειτουργήσουν επί πλέον οι ειδικότητες Εργαλει- 
ομηχανών ΘΝΘ και Συντηρητών Κεντρικής Θέρμανσηςτου 
Μηχανολογικού Τομέα, καθώς και η ειδικότητα Υποστήρι¬ 
ξη Συστημάτων - Εφαρμογών και Δικτύων Υπολογιστών 
του Τομέα Πληροφορικής - Δικτύων Η/Υ. 

12. Τεχνικό και Επαγγελματικό Εκπαιδευτήριο (ΤΕΕ) 
ΑΓΡΙΝΙΟΥ θα λειτουργήσει επί πλέον η ειδικότητα Εγκατα¬ 
στάσεων Κτιρίων & Βιομηχανικών Χώρων του Ηλεκτρολο- 
γικού Τομέα, καθώς και η ειδικότητα Αισθητικής Τέχνης 
του Τομέα Αισθητικής - Κομμωτικής. 

13. Τεχνικό και Επαγγελματικό Εκπαιδευτήριο (ΤΕΕ) ΠΑ¬ 
ΤΡΑΣ, θα λειτουργήσει επί πλέον η ειδικότητα Κομμωτικής 
Τέχνης του Τομέα Αισθητικής- Κομμωτικής. 

14. Τεχνικό και Επαγγελματικό Εκπαιδευτήριο (ΤΕΕ) ΠΥΡ¬ 
ΓΟΥ, θα λειτουργήσει επί πλέον η ειδικότητα Μηχανών και 
Συστημάτων Αυτοκινήτου του Μηχανολογικού Τ ομέα. 

15. Τεχνικό και Επαγγελματικό Εκπαιδευτήριο (ΤΕΕ) ΚΑ¬ 
ΛΑΜΑΤΑΣ, θα λειτουργήσει επί πλέον η ειδικότητα Υπο¬ 
στήριξη Συστημάτων - Εφαρμογών και Δικτύων Υπολογι¬ 
στών του Τομέα Πληροφορικής - Δικτύων Η/Υ. 

16. Τεχνικό και Επαγγελματικό Εκπαιδευτήριο (ΤΕΕ) 
ΜΕΣΟΛΟΓΓΙΟΥ θα λειτουργήσει επί πλέον η ειδικότητα 
Υποστήριξη Συστημάτων - Εφαρμογών και Δικτύων Υπολο- 
γιστώντου Τομέα Πληροφορικής - Δικτύων Η/Υ. 

17. Τεχνικό και Επαγγελματικό Εκπαιδευτήριο (ΤΕΕ) 
ΗΡΑΚΛΕΙΟΥ ΚΡΗΤΗΣ θα λειτουργήσει επί πλέον η ειδικό¬ 
τητα Εγκαταστάσεων Κτιρίων και Βιομηχανικών Χώρων 
του Ηλεκτρολογικού Τομέα. 

Γ) Τον καθορισμό της διάρκειας σπουδών στα αναφερό- 
μενα ΤΕΕ στο ένα (1) διδακτικό έτος. 

Δ) Από την απόφαση αυτή, προκαλείται δαπάνη σε βάρος 
του προϋπολογισμού του Ο.Α.Ε.Δ., ύψους 1.420.000 Ευρώ 
περίπου για το οικονομικό έτος 2005 και 2.130.000 Ευρώ 
περίπου για καθένα από τα επόμενα έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Ο.Α.Ε.Δ για τα έτη 2004 ύψους 
534.750 Ευρώ και 2005 ύψους 1069500 Ευρώ με τα στοι¬ 
χεία Κ.Α0261, 0267, 05414, 0551, 0831, 0832, 0834, 0841, 
0842, 0845, 0887. 

Οι δαπάνες για τα έτη 2006,2007 και 2008 θα εγγραφούν 
στις πιστώσεις των προϋπολογισμών των αντιστοίχων οικο¬ 
νομικών ετών, στους ίδιους κωδικούς. Οι παραπάνω δαπά¬ 
νες θα ενταχθούν στη χρηματοδότηση κατά 75%απότο Ευ¬ 
ρωπαϊκό Κοινωνικό Ταμείο στα πλαίσια του ΕΠΕΑΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ.3231 (2) 

Ρύθμιση εκτάσεων κτήματος Λιθωτού Νομού Κιλκίς. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) Της παραγράφου 1 του άρθρου 26 του νόμου 

2732/1999 (ΦΕΚ154 Α) "Διεπαγγελματικές Οργανώσεις και 
άλλες διατάξεις" και της παραγράφου 5 του άρθρου 11 του 
νόμου 3147/2003 ( ΦΕΚ 135 Α) "Ρύθμιση θεμάτων αγροτι¬ 
κής γης, επίλυση ζητημάτων αποκατασταθέντων και απο- 
καθισταμένων κτηνοτροφών και άλλες διατάξεις". 

β) Του άρθρου 29 Α' του ν. 1558/1985 (ΦΕΚ 137 Α) "Κυ¬ 
βέρνηση και κυβερνητικά όργανα" όπως κωδικοποιήθηκε 
μετο άρθρο πρώτο του π.δ. 63/2005 «κωδικοποίηση της νο¬ 
μοθεσίας για την Κυβέρνηση και τα Κυβερνητικά Όργανα» 
ΦΕΚ Α' 98. 

2) Την υπ’ αριθμ. Υ 132/11.10.2004 (ΦΕΚ 1533/τ.Β'/14.10. 
2004) απόφαση του Πρωθυπουργού και του Υπουργού 
Αγροτικής Ανάπτυξης και Τροφίμων "Ανάθεση αρμοδιοτή¬ 
των στον Υφυπουργό Αγροτικής Ανάπτυξης και Τροφίμων 
Αλέξανδρο Κοντό". 

3) Το υπ’ αριθμ. 1994/2.6.2005 έγγραφο της Δ/νσης Πο¬ 
λιτικής Γης και Τοπογραφικών Εργασιών της Νομαρ/κής 
Αυτ/σης Κιλκίς από το οποίο προκύπτει ότι: 

α) Οι αρχικοί κληρούχοι, οι οποίοι αποκαταστάθηκαν επί 
γεωργικού και οικοπεδικού κλήρου εγκατέλειψαν, λόγω 
των πολεμικών γεγονότων, την έκταση του παλαιού οικι¬ 
σμού και εγκαταστάθηκαν νοτιότερα, όπου και τελικά απο¬ 
καταστάθηκαν σε οικοπεδικό κλήρο απάτην Επιτροπή Ορι¬ 
στικών Διανομών. 

β) Κατά τη γενομένη το έτος 1930 οριστική διανομή του 
όλου κτήματος Λιθωτού Νομού Κιλκίς, η έκταση του συνοι¬ 
κισμού Λιθωτού φέρεται με τον αριθμό 2 και με εμβαδόν 
91.127τ.μ. 

γ) Μετά την αποκατάσταση των γεγονότων, οι ενδιαφε¬ 
ρόμενοι αρχικοί κληρούχοι επανήλθαν στις αρχικές εκτά¬ 
σεις τους, τις οποίες και αξιοποίησαν, είτε με περιφράξεις 
είτε με την ανέγερση νεώτερων κατοικιών, μάλιστα δε προ- 
έβησαν και στην σύνταξη πράξεων μεταβιβαστικών, προς 
τρίτους ή προς τους διαδόχους αυτών, με συνέπεια τη δη¬ 
μιουργία νομικής και πραγματικής κατάστασης, η οποία, 
λόγω και της παρόδου ικανού χρόνου, δεν είναι δυνατόν να 
ανατραπεί. 

δ) Το ότι οι περισσότεροι από τους φερόμενους ως κά¬ 
τοχοι των εκτάσεων δεν συγκεντρώνουν τις προϋποθέσεις 
παραχώρησης, κατά τις ισχύουσες διατάξεις της αγροτι¬ 
κής νομοθεσίας. 

4) Τα στοιχεία της γενομένης τον Μάιο του 2005 από τον 
ιδιώτη Τοπογράφο Μηχανικό Τερζητάνο Χρήστο κτηματο- 
γράφησης των κατεχόμενων από τους ενδιαφερομένους 
εκτάσεων και συγκεκριμένα 

α) τον Κτηματολογικό Πίνακα, στον οποίο εμφανίζονται 
κατ’ αύξοντα αριθμό οικοπέδων, οι κατεχόμενες από τον 
καθένα εκτάσεις και 

β) το Τοπογραφικό Διάγραμμα με κλίμακα 1: 1000, που 
συντάχθηκε από τον ίδιο Τοπογράφο Μηχανικό, στο οποίο 
εμφανίζεται με τους αριθμούς 1 έως και 56 οι εκτάσεις του 
ανωτέρω συνοικισμού Άνω Λιθωτού, καθώς και οι εκτάσεις 
οι οποίες παραμένουν ως κοινόχρηστοι χώροι. 

5) Το ότι με τις προαναφερθείσες διατάξεις των άρθρων 
26 παρ. 1 του ν. 2732/1999 και 11 παρ. 5 του ν. 3147/2003 
παρέχεται στον Υπουργό Αγροτικής Ανάπτυξης και Τ ροφί¬ 
μων και στον αρμόδιο κατά περίπτωση Υπουργό, η δυνα¬ 
τότητα ρύθμισης, κατά παρέκκλιση των ορισμών των κει¬ 
μένων διατάξεων, των υφιστάμενων εκκρεμοτήτων στα 
αναφερόμενα στις διατάξεις αυτές κτήματα, μεταξύ των 
οποίων περιλαμβάνεται και το κτήμα Λιθωτό Νομού Κιλκίς. 

6) Την από 10.6.2005 αίτηση κατοίκωντου οικισμού Άνω 
Λιθωτού Νομού Κιλκίς, με την οποία ζητούν την, σύμφωνα 
με την ανωτέρω διάταξη και κατά παρέκκλιση των ισχυου- 
σών διατάξεων, άρση της υφιστάμενης στο ανωτέρω κτή¬ 
μα εκκρεμότητας. 


7) Το ότι με την απόφαση αυτή δεν προκαλείται δαπάνη 
σε βάρος των πιστώσεων του Κρατικού Προϋπολογισμού 
του Υπουργείου Αγροτικής Ανάπτυξης και Τροφίμων, απο¬ 
φασίζουμε: 

Α. Την παραχώρηση οριστικά σε κάθε ενδιαφερόμενο, ο 
οποίος αναγράφεται στον Κτηματολογικό Πίνακα της έκτα¬ 
σης, η οποία εμφανίζεται στον πίνακα αυτό ως κατεχόμενη 
από τον καθένα έκτασης, κατ’ αύξοντα αριθμό οικοπέδου 
στο συνοικισμό Άνω Λιθωτό Νομού Κιλκίς, όπως περιγρά- 
φεται στο σχετικό Τοπογραφικό Διάγραμμα με τους αριθ¬ 
μούς 1 έως και 56, συνολικού εμβαδού 93.897,817, τ.μ. Το 
ανωτέρω διάγραμμα μαζί με τον κτηματολογικό πίνακα, κυ¬ 
ρώνονται με την απόφαση αυτή. 

Για την παραχώρηση των ανωτέρω εκτάσεων οφείλεται 
από τους ενδιαφερομένους τίμημα, που είναι ίσο μετο 1/5 
της αντικειμενικής αξίας των εκτάσεων και εξοφλείται εφ 
άπαξ. Εάν για τις εκτάσεις αυτές δεν έχει προσδιοριστεί 
αντικειμενική αξία, ισχύει η αγοραία αξία. Το τίμημα κατα¬ 
βάλλεται στην Αγροτική Τράπεζα της Ελλάδος και στον τη¬ 
ρούμενο σ’ αυτήν με αριθ. 452200003 ειδικό λογαριασμό. 

Β. Περίληψη της απόφασης αυτής, μαζί με τον ανωτέρω 
Κτηματολογικό Πίνακα και το Διάγραμμα, μεταγράφεται 
στο οικείο Υποθηκοφυλακείο, και αποτελεί για τους ενδια¬ 
φερομένους τίτλο κυριότητας. Σε περίπτωση που κατά την 
μεταγραφή της απόφασης αυτής δεν έχει εξοφληθεί το τί¬ 
μημα, εγγράφεται επί των εκτάσεων αυτών πρώτη υποθή¬ 
κη υπέρ του δημοσίου, η οποία και εξαλείφεται μετά την 
ολοσχερή εξόφλησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθ. 2763 (3) 

Ρύθμιση εκτάσεων συνοικισμού "Άνω Γραμματικού" 
Νομού Πέλλας. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) Της παραγράφου 1 του άρθρου 26 του νόμου 
2732/1999 (ΦΕΚ 154 Α) "Διεπαγγελματικές Οργανώσεις και 
άλλες διατάξεις" και της παραγράφου δτουάρθρουΐΐτου 
νόμου 3147/2003 ( ΦΕΚ 135 Α) "Ρύθμιση θεμάτων αγροτι¬ 
κής γης, επίλυση ζητημάτων αποκατασταθέντων και απο- 
καθισταμένων κτηνοτροφών και άλλες διατάξεις". 

β) Του νόμου 1558/1985 (ΦΕΚ 137 Α) "Κυβέρνηση και κυ¬ 
βερνητικά όργανα" όπως τροποποιήθηκε. 

2) Την υπ’ αριθμ. Υ132/11.10.2004 (ΦΕΚ 1533/τ.Β/14.10. 
2004) απόφαση του Πρωθυπουργού και του Υπουργού 
Αγροτικής Ανάπτυξης και Τροφίμων "Ανάθεση αρμοδιοτή¬ 
των στον Υφυπουργό Αγροτικής Ανάπτυξης και Τροφίμων 
Αλέξανδρο Κοντό". 

3) Την υπ’ αριθμ. Ε/49375/27.12.1954 απόφαση του 
Υπουργού Γεωργίας (ΦΕΚ 261 τ.Β) με την οποία κηρύχθη¬ 
κε απαλλοτριωτέο, με σκοπό την αποκατάσταση ακτημό- 
νων καλλιεργητών και κτηνοτροφών, το αγρόκτημα Γραμ- 
ματικού, κείμενο στην περιφέρεια της τότε ομώνυμης Κοι¬ 
νότητας και σήμερα του Δήμου Βεγορίτιδος Νομού 
Πέλλας. 

4) Την υπ’ αριθμ.. 63/1959 απόφαση της Επιτροπής Απαλ¬ 
λοτριώσεων Έδεσσας, με την οποία εκδικάστηκε το κατάτ’ 

άνω απαλλοτριωθέν αγρόκτημα, το οποίο ανήλθε, μετά τις 
κατά το νόμο εξαιρέσεις σε 17.886,00 περίπου στρέμματα, 
από τα οποία 6.402,00 περίπου στρέμματα διαχωρίστηκαν 
υπέρ των γηγενών, κατοίκων Κάτω Γραμματικού και επο¬ 
μένως η καθαρά απαλλοτριωθείσα έκταση του αγροκτή¬ 
ματος Γ ραμματικού ανήλθε σε 11.484,00 περίπου στρέμ¬ 
ματα. 

5) Την υπ’ αριθμ. 2402/1971 απόφαση του Συμβουλίου 
της Επικράτειας, με την οποία ισχυροποιήθηκε η γενομένη 
με την ανωτέρω υπουργική απόφαση απαλλοτρίωση του 
κτήματος Γ ραμματικού. 

6) Τα κτηματολογικά στοιχεία των γενομένων κατά τα έτη 
1978 και 1987 οριστικών διανομών του αγροκτήματος 
Γ ραμματικού και του ομώνυμου Συνοικισμού αντίστοιχα. 

7) Το από 1.9.1980 Πρακτικό της Επιτροπής του άρθρου 
89 του Αγροτικού Κώδικα, με το οποίο έγινε εφαρμογή της 
υπ’ αριθμ. 63/1959 απόφασης της Επιτροπής Απαλλοτριώ¬ 
σεων Έδεσσας και στην διανεμηθείσα έκταση συμπεριλή- 
φθηκε και η έκταση του συνοικισμού Άνω Γ ραμματικού με 
συνολική έκταση 541,940 στρέμματα και αριθμό τεμαχίου 2. 

8) Τα στοιχεία της γενομένης κατά το έτος 1989 αποτυ- 
πώσεως των εκτάσεων του συνοικισμού Άνω Γ ραμματικού, 
σύμφωνα με τα οποία οι εκτάσεις του συνοικισμού αυτού, 
όπως διαχωρίστηκαν κατά την ανωτέρω διανομή, κατέχο- 
νται από τους αναγραφόμενους στον κτηματολογικά πίνα¬ 
κα, κατοίκους του ομώνυμου συνοικισμού. 

9) Το ότι τα στοιχεία της κατά το ανωτέρω έτος γενομέ¬ 
νης αποτυπώσεως των εκτάσεων του συνοικισμού μετα¬ 
βλήθηκαν σημαντικά, συνεπεία των γενομένων πράξεων εκ 
μέρους των ενδιαφερομένων, με αποτέλεσμα η σημερινή 
πραγματική και νομική κατάσταση να μην ανταποκρίνεται 
με τα στοιχεία αυτά. 

10) Το ότι οι περισσότεροι από τους αναγραφόμενους ως 
κάτοχοι των εκτάσεων δεν συγκεντρώνουν τις προϋποθέ¬ 
σεις παραχώρησης, κατά τις ισχύουσες διατάξεις της 
αγροτικής νομοθεσίας, με την πάροδο δε πεντηκονταετίας 
και πλέον από την οριστική διανομή του κτήματος έχει δη- 
μιουργηθεί τέτοια νομική και πραγματική κατάσταση, η 
ανατροπή της οποίας δεν είναι δυνατή. 

11) Τα υπ’ αριθμ. 4346/5.6.2000, 35237/16.10.2003, 6412/ 
21.2.2005 και 18148/27.5.2005 έγγραφα της Δ/νσης Πολιτι¬ 
κής Γης της Νομαρχιακής Αυτοδιοίκησης Πέλλας, καθώς 
το Δ.Υ./14.2.2005 έγγραφο του Τμήματος Τοπογραφήσεων 
της ίδιας Δ/νσης, με τα οποία και με τους λόγους που ανα- 
φέρονται σ’ αυτά προτείνεται η κατά παρέκκλιση των σχετι¬ 
κών διατάξεων της αγροτικής νομοθεσίας, τακτοποίηση 
των εκτάσεων του ανωτέρω συνοικισμού. 

12) Τα υπ’αριθμ. 4686/24.8.2001 και 7093/13.12.2004 έγ¬ 
γραφα του Δήμου Βεγορίτιδος, με τα οποία προτείνεται η 
ρύθμιση του θέματος αυτού. 

13) Τα στοιχεία της γενομένης κατά το έτος 2005 από την 
ιδιώτη Τοπογράφο Μηχανικό Ελένη Ζαμίνου κτηματογρά- 
φησης των κατεχόμενων από τους ενδιαφερομένους εκτά¬ 
σεων και συγκεκριμένα α) Κτηματολογικά Πίνακα Τύπου Α, 
στον οποίο εμφανίζονται κατ’ αύξοντα αριθμό οικοδομικών 
τετραγώνων και οικοπέδων, οι κατεχόμενες από τον καθέ¬ 
να εκτάσεις και κατά το ποσοστό συνιδιοκτησίαςτου καθε- 
νός και β) Κτηματολογικά Πίνακα τύπου Β, στον οποίο εμ¬ 
φανίζονται, κατ’ αλφαβητική σειράτα ονοματεπώνυμα των 
κατόχων των εκτάσεων με το αντίστοιχο ποσοστό συνιδιο- 
κτησίαςτου καθενός. 

14) Τα Τοπογραφικά Διαγράμματα με κλίμακα 1: 1000, 
καθώς και το Τοπογραφικά Διάγραμμα με κλίμακα 1:2.000, 
που συντάχθηκαν από την ίδια Τοπογράφο Μηχανικό στο 
τελευταίο των οποίων περιγράφεται με κόκκινη διαγράμμι¬ 
ση και με τους αριθμούς 1 έως και 87-1 οι εκτάσειςτου ανω¬ 
τέρω συνοικισμού. Στα ίδια διαγράμματα επίσης αποτυπώ¬ 


νονται τα οικοδομικά τετράγωνα και ο αριθμός των οικοπέ¬ 
δων, τόσο αυτών που αντιστοιχούν στον καθένα, όσο και 
αυτών τα οποία παραμένουν διαθέσιμα. 

15) Το ότι μετις προαναφερθείσες διατάξεις των άρθρων 
26 παρ. 1 του ν. 2732/1999 και 11 παρ. 5 του ν. 3147/2003 
παρέχεται στον Υπουργό Αγροτικής Ανάπτυξης και Τροφί- 
μων και στον αρμόδιο κατά περίπτωση Υπουργό, η δυνα¬ 
τότητα ρύθμισης, κατά παρέκκλιση των ορισμών των κει¬ 
μένων διατάξεων, των υφιστάμενων εκκρεμοτήτων στα 
αναφερόμενα στις διατάξεις αυτές κτήματα, μεταξύ των 
οποίων περιλαμβάνεται και το κτήμα Άνω Γραμματικό Νο¬ 
μού Πέλλας. 

16) Το ότι με την απόφαση αυτή δεν προκαλείται δαπάνη 
σε βάρος των πιστώσεων του Κρατικού Προϋπολογισμού 
του Υπουργείου Αγροτικής Ανάπτυξης και Τροφίμων, απο¬ 
φασίζουμε: 

Α. 1) Την παραχώρηση σε κάθε ενδιαφερόμενο, ο οποίος 
αναγράφεται στον Κτηματολογικά Πίνακα τύπου Β', της 
έκτασης η οποία εμφανίζεται στους ανωτέρω Κτηματολο- 
γικούς Πίνακες Α και Β και το Διάγραμμα, ως κατεχόμενης 
απότον καθένα έκτασης, κατ’ αύξοντα αριθμό οικοδομικού 
τετραγώνου και οικοπέδου και κατά το ποσοστό συνιδιο- 
κτησίας του, στο συνοικισμό Άνω Γραμματικό του Δήμου 
Βεγορίτιδος Νομού Πέλλας, όπως ειδικότερα η έκταση πε- 
ριγράφεται στο σχετικό Τοπογραφικά Διάγραμμα με τους 
αριθμούς 1 έως και 87-1, συνολικού εμβαδού 589.880,950 
τ.μ., από τα οποία τα 214.820,120 τ.μ. αποτελούν την δασι¬ 
κή έκταση, η οποία παραμένει στο δημόσιο. Τα ανωτέρω 
διαγράμματα μαζί με τους κτηματολογικούς πίνακες, κυ¬ 
ρώνονται με την απόφαση αυτή. 

Για την παραχώρηση των ανωτέρω εκτάσεων οφείλεται 
από τους ενδιαφερομένους τίμημα, που είναι ίσο με το 1/5 
της αντικειμενικής αξίας των εκτάσεων και εξοφλείται σε 
τρεις (3) ίσες, ετήσιες, άτοκες δόσεις. Εάν για τις εκτάσεις 
αυτές δεν έχει προσδιοριστεί αντικειμενική αξία, ισχύει η 
αγοραία αξία. Τοτίμημα καταβάλλεται στην Αγροτική Τρά¬ 
πεζα της Ελλάδος και στον τηρούμενο σ’ αυτήν με αριθ. 
452200003 ειδικό λογαριασμό. 

Β. 1)Την παραχώρηση των αναγραφομένων, ως διαθεσί¬ 
μων, στους ανωτέρω κτηματολογικούς πίνακες εκτάσεων, 
προς τους εγγεγραμμένους στα Δημοτολόγια του Δημοτι¬ 
κού Διαμερίσματος του Δήμου Βεγορίτιδος αρχηγούς οι¬ 
κογενειών, σύμφωνα με την υπάρχουσα κατάσταση, υπο¬ 
γεγραμμένη από τον Πρόεδρο του Τοπικού Συμβουλίου 
Άνω Γ ραμματικού του Δήμου Βεγορίτιδος. 

Η παραχώρηση των εκτάσεων αυτών θα γίνει με απόφα¬ 
ση της Επιτροπής Απαλλοτριώσεων Έδεσσας, εφαρμοζο- 
μένων αναλόγως των διατάξεων του από 24.5.1985 Προε¬ 
δρικού Διατάγματος, όσον αφορά το οφειλόμενο τίμημα, 
τον τρόπο καταβολής και εξόφλησής του, την έκδοση του 
τίτλου κυριότητας και τις υποχρεώσεις των δικαιούχων. 

Γ. Περίληψητης απόφασης αυτής, μαζί με τους ανωτέρω 
Κτηματολογικούς Πίνακες τύπου Α και Β και το Διάγραμμα, 
μεταγράφεται στο οικείο Υποθηκοφυλακείο, και αποτελεί 
για τους δικαιούχους της Α' περιπτώσεως τίτλο κυριότη¬ 
τας. Σε περίπτωση που κατάτην μεταγραφή της απόφασης 
αυτής δεν έχει εξοφληθεί το τίμημα, εγγράφεται επί των 
εκτάσεων αυτών πρώτη υποθήκη υπέρ του δημοσίου, η 
οποία και εξαλείφεται μετά την ολοσχερή εξόφλησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2005 

Ο ΥΦΥΠΟΥΡΓΟΣ 

ΑΛΕΞ. ΚΟΝΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




